**Záujemcom o odbornú prax vo Švajčiarsku v letnej sezóne 2018**

Švajčiarsko – slovenské združenie cestovného ruchu v Banskej Bystrici, podobne ako po minulé roky, organizuje v spolupráci so Swiss Hospitality Academy v Maienfelde pre študentov hotelových akadémií, stredných odborných škôl zameraných na pohostinstvo a cestovný ruch, ako aj ostatných mladých a motivovaných záujemcov, odbornú prax v zariadeniach cestovného ruchu vo Švajčiarsku. Odborná prax sa uskutoční v termíne od 10. júna do 9. októbra 2018. Výberové konanie pre záujemcov sa uskutoční 1. marca vo Zvolene. Miesto a presnú hodinu záujemcom včas oznámime zaslaním prihlášky a pozvánky s pokynmi týkajúcimi sa výberového konania. Minimálnymi požiadavkami účasti na praxi sú:

• znalosť nemeckého jazyka (na hovorovej úrovni),

• minimálny vek 18 rokov na začiatku praxe, najvyšší vek 26 rokov.

   Ďalšie informácie možno získať na web. stránke združenia [www.swiss-slovaktourism.sk](http://www.swiss-slovaktourism.sk/). V prípade akýchkoľvek otázok nás neváhajte kontaktovať mailom alebo telefonicky a horeuvedenej adrese. V prípade záujmu o uvedenú prax prosíme zašlite nám na mailovú adresu: peter.patus1@gmail.com nasledovné údaje:

meno a priezvisko

dátum narodenia

názov a sídlo školy (zamestnania)

domáca adresa

mobil číslo

telefón (pevná linka)

e – mailová adresa

Na základe toho Vás zaradíme do databázy záujemcov o prax a pošleme Vám prostredníctvom Vašej e – mailovej adresy prihlášku a pozvánku s potrebnými dokladmi a pokynmi.

S pozdravom

 Peter Patúš

riaditeľ združenia

Príloha: Stagiaires – Programm Sommer 2018